SIHTOTSTARBELISE TOETUSE ERALDAMISE LEPING nr _______
Sõlmitud ____.____.2008.a. Narva linnas
1. LEPINGU POOLED
LINN
Nimi                                                                          NARVA LINN
Ametiasutus                                                              Narva Linnavalitsuse

                                                                                  Linnavara- ja Majandusamet


Asutuse registrikood




75029837





Asukoht 





Peetri plats 3, 20308 NARVA








tel. + (372) 35 99 140 

                                                                                   faks + (372) 35 99 161

                                                                                   e-mail: varamajandus@narva.ee
Arveldusarve pangas 




102200034431017 SEB Eesti Ühispank 
Esindaja





Tamara Luigas


Esinduse alus




            Direktori kohusetäitja

AIANDUSÜHISTU
Nimi


                 

            Aiandusühistu IVUŠKA      

Registrikood 



                        80015547                                          

Aadress
 


            
Tallinna mnt. 63a-46, 20606 NARVA
                                                                                   tel. + (372) 55 594 510
Arveldusarve pangas



            221019402287 Swedbank

Esindaja 




            Marina Bogdanova 

Esinduse alus 
Esinduse alus                                                             Juhatuse liige 

Keda edaspidi nimetatakse Pool või koos ja ühiselt Pooled, sõlmisid käesoleva sihtotstarbelise toetuse eraldamise lepingu (edaspidi nimetatud Leping), võttes aluseks HMS § 95, Narva Linnavolikogu ____.____.2008.a otsuse nr _____ „Aiandusühistule IVUŠKA sihtotstarbelise toetuse eraldamine“, ja Lepingus sätestatud eesmärkide saavutamisele suunatud Poolte ühise tahte, olles kokkuleppinud järgnevas:
2. LEPINGU ESE
2.1. Lepingu esemeks on Aiandusühistule elektrivarustuse jaotusvõrguga liitumise kulude katteks sihtotstarbelise toetuse eraldamine.
2.2. Linn ja Aiandusühistu kohustuvad heas usus teostama Lepingus kokkulepitud toimingud vastavalt Lepingu dokumentidele, tagades Lepingu eesmärkide täieliku täitmise.
3. LEPINGU EESMÄRGID

3.1. Käesoleva Lepingu eesmärkideks on:
3.1.1. Aiapidajate elukeskkonna atraktiivsuse ning töö- ja puhkekvaliteedi aktiivsuse taseme tõstmine aiandusühistute territooriumil;

3.1.2. Aiandusühistu territooriumil asuvate majapidamiste elektrifitseerimine. 
4. LEPINGU DOKUMENID
4.1. Aiandusühistu kohustub esitama Linnale kõik Lepingu eesmärgi saavutamiseks nõutavad alusandmed ja dokumendid.

4.2. Lepingu lahutamatuteks osadeks on 09.08.2007.a. sõlmitud Aiandusühistu ja VKG Elektrivõrgud vaheline liitumisleping nr 135, Aiandusühistu 29.05.2008.a taotlus toetuse eraldamiseks, Narva Linnavolikogu ____.____.2008.a otsus nr _____ „Aiandusühistule IVUŠKA sihtotstarbelise toetuse eraldamine“ ning muud Lepingu eesmärkide saavutamisega seotud dokumendid.

5. TOETUS
5.1. Aiandusühistule elektrivarustuse jaotusvõrguga liitumise kulude katteks eraldatava sihtotstarbelise toetuse üldsummaks on 185 735,00 EEK-i (ükssada kaheksakümmend viis tuhat seitsesada kolmkümmend viis krooni). 

5.2. Toetuse eraldamisel lähtutakse Aiandusühistu tõendatud kuludest. Kulude tõendamiseks esitab Aiandusühistu Linnale 09.08.2007.a liitumislepingust nr 135 tulenevaid sissenõutavaks muutunud kohustusi tõendavad dokumendid (VKG Elektrivõrgud arve Aiandusühistule jt).

5.3. Juhul kui Aiandusühistu tõendatud kulud osutuvad Lepingu punktis 5.1. sätestatud toetuse üldsummast väiksemaks, väheneb võrdeliselt ka Aiandusühistule eraldatava toetuse summa.
5.4. Toetuse väljamaksmise aluseks on Aiandusühistu kulusid tõendavad dokumendid ning Aiandusühistu poolt Linnale esitatud arve. Aiandusühistu esitab toetuse väljamaksmise aluseks olevad dokumendid Linnale hiljemalt 17.11.2008.a. 
5.5. Linn vaatab 5 (viie) tööpäeva jooksul, kättesaamisest arvates, toetuse väljamaksmise aluseks olevad dokumendid läbi ning teeb otsustuse toetuse väljamaksmise või väljamaksmisest keeldumise kohta. Linn võib nõuda Aiandusühistult toetuse väljamaksmise aluseks olevates dokumentides esinevate puuduste kõrvaldamist.
5.6. Aiandusühistu esitab Linnale hiljemalt 10 (kümne) tööpäeva jooksul väljamakstud toetuse sihtotstarbelist kasutamist tõendavad dokumendid (maksekorralduse koopia jt).

6. AIANDUSÜHISTU KOHUSTUSED JA ÕIGUSED
6.1. Aiandusühistu kohustused:
6.1.1. Võimaldama Linnal tutvuda ning saada ärakirju kõigist Lepinguga seotud dokumentidest. Samuti esitama Linnale Lepingu esemega seotud andmeid ja lisainformatsiooni;
6.1.2. Esitada Linnale toetuse väljamaksmise aluseks olevad dokumendid õigeaegselt;
6.1.3. Kõrvaldama Linna poolt määratud mõistliku tähtaja jooksul toetuse väljamaksmise aluseks olevates dokumentides esinevad puudused;
6.1.4. Kasutada väljamakstud toetust sihtotstarbeliselt - elektrivarustuse jaotusvõrguga liitumise kulude katteks;

6.1.5. Esitama Linnale hiljemalt 10 (kümne) tööpäeva jooksul väljamakstud toetuse sihtotstarbelist kasutamist tõendavad dokumendid (maksekorralduse koopia jt);

6.1.6. Võimaldama Linnal teostada järelevalvet väljamakstud toetuse sihtotstarbelise kasutamise üle;

6.1.7. Tagama väljamakstud toetuse kasutamise läbipaistvuse;

6.1.8. Täitma Lepingus sätestamata, kuid Lepingu esemega lahutamatult seotud Linna juhiseid ning arvestama avalike huvidega.
6.2. Aiandusühistu õigused:
6.2.1. Nõuda nõuetekohaste toetuse väljamaksmise aluseks olevate dokumentide õigeaegse esitamise järgselt Linnalt toetuse väljamaksmist ülekandega Lepingus märgitud Aiandusühistu arveldusarvele;
6.2.2. Kasutada väljamakstud toetust 09.08.2007.a liitumislepingust nr 135 tulenevate sissenõutavaks muutunud kohustuste katteks.
7. LINNA KOHUSTUSED JA ÕIGUSED

7.1. Linna kohustused:
7.1.1. Vaadata 5 (viie) tööpäeva jooksul, kättesaamisest arvates, toetuse väljamaksmise aluseks olevad dokumendid läbi ning teha otsustus toetuse väljamaksmise või väljamaksmisest keeldumise kohta;
7.1.2. Kirjalikult põhjendama toetuse väljamaksmisest keeldumist;
7.1.3. Toetuse väljamaksmisest keeldumise aluste puudumisel maksma ülekandega Lepingus märgitud Aiandusühistu arveldusarvele sihtotstarbelise toetuse vastavalt Lepingus sätestatule. 
7.2. Linna õigused:
7.2.1. Keelduda toetuse väljamaksmisest, kui Aiandusühistu ei täida Lepingus sätestatud kohustusi;

7.2.2. Jätta õigeaegselt laekumata toetuse väljamaksmise aluseks olevad dokumendid läbi vaatamata, tagastades need Aiandusühistule;

7.2.3. Aiandusühistu põhjendatud taotluse alusel ennistada toetuse väljamaksmise aluseks olevate dokumentide esitamise tähtaeg;

7.2.4. Nõuda Arendajalt Lepingus sätestatud kohustuste täitmist;

7.2.5. Tutvuda ning saada ärakirju kõigist Lepinguga seotud dokumentidest;

7.2.6. Teostada järelevalvet Aiandusühistu-poolsete kohustuste täitmise käigu üle ning puuduste avastamisel teha Aiandusühistule kohustuslikke ettekirjutusi puuduste kõrvaldamise kohta;
7.2.7. Nõuda Aiandusühistult, väljamakstud toetuse mittesihtotstarbelise kasutamise kohta põhjendatud kahtluste tekkimisel, väljamakstud toetuse tagastamist.
8. POOLTE VASTUTUS
8.1. Toetuse väljamaksmisest keeldumise korral ei hüvitata Aiandusühistule toetuse saamiseks tehtud kulutusi. 
8.2. Väljamakstud toetuse mittesihtotstarbelise kasutamise kohta Linnal põhjendatud kahtluste tekkimisel tagastab Aiandusühistu viivitamatult, kuid mitte hiljem kui 5 (viie) tööpäeva jooksul vastava nõude esitamisest arvates, Linnale väljamakstud toetuse.
8.3. Linn on kohustatud väljamakstud toetuse tagastamise nõudes põhjendama, millistest asjaoludest tulenevalt on tekkinud põhjendatud kahtlused toetuse mittesihtotstarbelise kasutamise kohta.
9. LEPINGU MUUTMINE
9.1. Pooled võivad Lepingut muuta üksnes Poolte kirjalikul kokkuleppel. Lepingu muudatused jõustuvad nende allkirjastamise hetkest ning ei laiene enne Lepingu muutmist tekkinud kohustustele, kui Pooled ei ole teisiti kokku leppinud. 
9.2. Pooled ei või taotleda Lepingusse muudatuste tegemist, kui need on tingitud ühe Poole poolt oma kohustuste mittetäitmisest käesoleva või muu tema poolt sõlmitud lepingu alusel.
9.3. Lepingut muuta sooviv Pool teeb selleks kirjaliku ettepaneku teisele Poolele 5 (viis) tööpäeva ette, millele teine Pool vastab kirjalikult mõistliku tähtaja jooksul, kuid mitte hiljem kui 7 (seitsme) tööpäeva jooksul ettepaneku saamisest arvates. 
9.4. Linn võib Lepingut ühepoolselt muuta või Lepingu lõpetada, kui see on tingimata vajalik, et vältida ülekaaluka avaliku huvi rasket kahjustamist.
9.5. Muudel juhtudel Leping lõpetatakse seaduses ettenähtud alustel ja korras.
10. TEADETE EDASTAMINE
10.1. Käesoleva Lepinguga seonduvad teated peavad olema edastatud Poolte poolt vähemalt kirjalikku taasesitamist võimaldavas vormis, välja arvatud juhul, kui kirjaliku vormi nõue tuleneb Lepingust või teated on informatiivse iseloomuga, mille edastamine ei too teisele Poolele õiguslikke tagajärgi. 
10.2. Üks Pool saadab teisele Poolele Lepinguga seotud teated Lepingus näidatud aadressil. Aadressil muutmisest on pooled kohustatud teineteist viivitamatult informeerima. Informatsioonilist teadet võib edastada telefoni, faksi, elektronposti (e-mail) kaudu.
10.3. Teade loetakse edastatuks, kui see on Poole poolt kätte saadud või kui tähitud kirja saatmisest teise Poole poolt näidatud aadressil on möödunud 5 (viis) kalendripäeva.
10.4. Ühe Poole mistahes nõue teisele Poolele seoses Lepingu rikkumisega peab olema vormistatud kirjalikult.
11. LÕPPSÄTTED
11.1. Pooled täidavad Lepingut vastastikuse usalduse põhimõttel, järgides hea halduse tava.
11.2. Vaidlused, mis tekkivad käesoleva Lepingu täitmisel, muutmisel ja lõpetamisel lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele EV seadusandluses sätestatud korras.
11.3. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks. 
11.4. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele Poolele. 
11.5. Pooled nimetavad jooksvate küsimuste lahendamiseks, samuti dokumentide üleandmiseks-vastuvõtmiseks, kummaltki poolt esindajad:
11.5.1. Linna esindajaks on – Ljudmilla Morina tel. 566 58 686;
11.5.2. Aiandusühistu esindajaks on – Marina Bogdanova, tel. 55 594 510;
11.6. Kohustuste täitmisel juhinduvad Pooled Lepingust, Eesti Vabariigi seadustest ja seaduse alusel kehtestatud õigusaktidest.
11.7. Käesolev Leping on sõlmitud viiel leheküljel eesti keeles kahes identses, võrdset juriidilist jõudu omavas, originaaleksemplaris, millest üks jääb Linnale ja teine antakse Aiandusühistule.
12. POOLTE ALLKIRJAD
Linna esindaja:                                               AIANDUSÜHISTU esindaja:
_________________________


________________________

 






tamara luigas



            marina bogdanova
Narva Linn                                                          Aiandusühistu IVUŠKA      
Narva Linnavalitsuse                                                      Juhatuse liige
Linnavara- ja Majandusamet   
Direktori kohusetäitja                                                         

